Държавен вестник, бр. 31, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  31
221 – Цели на ангажимента
Всеки ангажимент трябва да има конкретно 
определени цели.
221.У1 – Вътрешните одитори трябва 
да направят предварителна оценка на 
рисковете, свързани с проверяваната 
дейност. Целите на ангажимента трябва 
да отразяват резултатите от тази оценка. 
221.У2 – В процеса на определяне на це­
лите на ангажимента вътрешните одитори 
трябва да имат предвид вероятността за 
наличието на съществени грешки, изма­
ми, несъответствия и др.
221.У3 – Необходими са адекватни крите­
рии за оценка на управлението, управле­
нието на риска и контрола. Вътрешните 
одитори трябва да установят степента, до 
която ръководството е въвело адекватни 
критерии за определяне постигането на 
поставените цели и задачи. Ако тези кри­
терии са адекватни, вътрешните одитори 
трябва да ги използват в процеса на оце­
няване. Ако критериите не са адекватни, 
вътрешните одитори трябва да работят 
заедно с ръководството за създаването 
на подходящи критерии за оценяване.
221.К1 – Целите на консултантските ан­
гажименти трябва да отчитат процесите 
на управление, управление на риска и 
контрол, доколкото за това е постигнато 
съгласие с ръководството.
221.К2 – Целите на консултантските ан­
гажименти трябва да бъдат в съответствие 
с ценностите, стратегиите и целите на 
организацията.
222 – Обхват на ангажимента
Установеният обхват трябва да бъде достатъ­
чен за постигането на целите на ангажимента.
222.У1 – При определяне обхвата на ан­
гажимента трябва да се вземат предвид 
съответните системи, документация, 
персонал и имущество, включително 
това, което се намира под контрола на 
външни за организацията лица. 
222.У2 – Ако при изпълнение на ангажи­
мент за даване на увереност възникнат 
значителни възможности за консултиране, 
трябва да бъде постигнато отделно пис­
мено разбиране с ръководството относно 
целите, обхвата, отговорностите и другите 
очаквания. Резултатите от ангажимента 
за консултиране трябва да бъдат пред­
ставени в съответствие със стандартите 
за извършване на консултантска дейност.
222.К1 – При изпълнение на консултант­
ски ангажимент вътрешните одитори 
трябва да осигурят достатъчен обхват 
на ангажимента, за да бъдат постигнати 
договорените цели. Ако по време на анга­
жимента у вътрешните одитори възникнат 
резерви по отношение на обхвата, тези 
резерви трябва да се обсъдят с ръковод­
ството, за да се реши дали изпълнението 
на ангажимента да продължи.
222.К2 – При изпълнение на консултант­
ски ангажимент вътрешните одитори 
трябва да обърнат внимание на формите 
на контрол, съотносими към целите на 
ангажимента, и на значими въпроси, 
свързани с контрола.
223 – Разпределение на ресурсите за из­
пълнение на ангажимента
Ръководителят на вътрешния одит трябва 
да определи подходящи и достатъчни ресур­
си за постигане на целите на ангажимента 
след оценяване на естеството и сложността 
на всеки ангажимент, срока за изпълнението 
му и наличните ресурси.
224 – Работна програма на ангажимента
Вътрешните одитори трябва да изготвят 
работни програми за постигане целите на 
ангажимента. Тези работни програми трябва 
да се документират.
224.У1 – Работните програми трябва да 
включват процедури за идентифицира­
не, анализ, оценка и документиране на 
информацията по време на ангажимен­
та. Работната програма трябва да бъде 
одобрена от ръководителя на вътрешния 
одит, преди да започне нейното изпъл­
нение. Одобрение се изисква и за всяка 
следваща промяна в нея.
224.К1 – Работните програми по консул­
тантски ангажименти могат да бъдат с 
различна форма и съдържание в зави­
симост от естеството на ангажимента.
230 – Изпълнение на ангажимента
Вътрешните одитори трябва да идентифи­
цират, анализират, оценяват и документират 
достатъчно информация, за да постигнат 
целите на ангажимента.
231 – Идентифициране на информацията
Вътрешните одитори трябва да иденти­
фицират достатъчна, надеждна, уместна и 
полезна информация, за да постигнат целите 
на ангажимента.
Тълкувание: 
Под достатъчна информация се разбира фак­
тическа, адекватна и убедителна информация, 
при наличието на която едно разсъждаващо 
логично и информирано лице би достигнало 
до същите заключения, до които е достигнал 
одиторът. 
Надеждна информация е тази, която е 
максимално постижима чрез използване на 
подходящи техники по ангажимента. 
Уместната информация подкрепя наблю­
денията, констатациите и препоръките по 
ангажимента и съответства на целите на 
ангажимента.
Полезната информация помага на органи­
зацията да постигне целите си.